Շիմե Վրսալկո

**Շիմե Վրսալկո** (, ), խորվաթ պրոֆեսիոնալ ֆուտբոլիստ։ Ներկայումս հանդես է գալիս Ատլետիկո Մադրիդի և Խորվաթիայի ազգային հավաքականի կազմում։ Խաղում է աջ պաշտպանի դիրքում։

## Ակումբային կարիերա
### Դինամո Զագրեբ
Վրսալկոն Դինամո Զագրեբի ակադեմիայի սան է։ 2009 թվականին տեղափոխվել ակումբի առաջին թիմ, ինչից հետո վարձավճարով միացել է Լոկոմոտիվային։ Իր պրոֆեսիոնալ դեբյուտը նշեց 2009 թվականի հուլիսի 26-ին՝ Ռիեկայի դեմ խաղում։

2009 թվականի դեկտեմբերի 22-ին Վրսալկոն վերադարձավ Դինամո Զագրեբ։ Դինամոյի կազմում իր դեբյուտը նշեց 2010 թվականի փետրվարի 27-ին՝ Կրոացիա Սեսվետեի դեմ խաղում։ Եվրոպական առաջնություններում իր առաջին հանդիպումը անցկացրեց 2010 թվականի օգոստոսի 4-ին՝ Չեմպիոնների Լիգայի որակավորման 3-րդ փուլի մոլդովական Շերիֆի դեմ խաղում։ Իր առաջին գոլը պրոֆեսիոնալ կարիերայում խփեց օգոստոսի 29-ին՝ Ցիբալիայի դեմ խաղում։ 2010 թվականին Վրսալկոն ճանաչվեց Խորվաթիայի տարվա հույս, իսկ Դինամոն 2010-11 մրցաշրջանում հաղթեց Խորվաթիայի առաջնությունը և Խորվաթիայի գավաթը։ 2011 թվականի օգոստոսի 23-ին՝ Մալմյոյի դեմ Չեմպիոնների Լիգայի որակավորման փլեյ-օֆֆ փուլի խաղում Վրսալկոն հեռացվեց խաղադաշտից, իսկ Դինամոն 12 տարվա մեջ առաջին անգամ որակավորվեց Չեմպիոնների Լիգայի խմբային փուլ։ Խորվաթը որակազրկվեց 3 խաղով, և Չեմպիոնների Լիգայում իր առաջին հանդիպումը անցկացրեց 2011 թվականի նոյեմբերի 2-ին՝ Այաքսի դեմ խաղում։ 2011-12 մրցաշրջանում Վրսալկոն առաջնությունում անցկացրեց 22 հանդիպում՝ դառնալով 5 գոլային փոխանցման հեղինակ, իսկ Դինամոն նորից դուբլ հաղթեց՝ նվաճելով Խորվաթիայի գավաթը և Խորվաթիայի առաջնությունը։

### Ջենոա
2013 թվականի հուլիսի 12-ին Վրսալկոն տեղափոխվեց Ջենոա 4․6 միլիոն եվրոյի դիմաց։ Իր դեբյուտը նշեց 2013 թվականի օգոստոսի 17-ին՝ Իտալիայի գավաթի Սպեցիայի դեմ խաղում։ Իտալիայի առաջնությունում իր առաջին հանդիպումը անցկացրեց օգոստոսի 25-ին՝ Ինտեր Միլանի դեմ խաղում։ Այս մրցաշրջանում Վրսալկոն Ջենոայի հիմնական կազմի խաղացող էր, և ակումբի կազմում անցկացրեց 23 հանդիպում։

### Սասուոլո
2014 թվականի հուլիսի 22-ին Վրսալկոն 3․5 միլիոն եվրոյի դիմաց տեղափոխվեց Սասուոլո։ Իր դեբյուտը ակումբի կազմում նշեց 2014 թվականի օգոստոսի 31-ին՝ Կալյարիի դեմ խաղում։ Շուտով նա դարձավ թիմի հիմնական կազմի խաղացող՝ օգնելով Սասուոլոյին իր պատմության մեջ առաջին անգամ որակավորվել Եվրոպայի Լիգային։ Իտալական ակումբի կազմում անցկացրեց 2 մրցաշրջաններում Վրսալկոն անցկացրեց 59 հանդիպում՝ դառնալով 8 գոլային փոխանցման հեղինակ։

### Ատլետիկո Մադրիդ
2016 թվականի հուլիսի 5-ին Վրսալկոն 5 տարվա պայմանագիր կնքեց Ատլետիկո Մադրիդի հետ։ Իր դեբյուտը նշեց 2016 թվականի սեպտեմբերի 17-ին՝ Սպորտինգ Խիխոնի դեմ խաղում։ Իր առաջին գոլը ակումբի կազմում խփեց 2016 թվականի նոյեմբերի 30-ին՝ Գիխուելոյի դեմ խաղում։ 2018 թվականի փետրվարի 5-ին Վրսալկոն երկարաձգեց իր պայմանագիրը Ատլետիկոյի հետ մինչև 2022 թվականը։ Մայիսի 16-ին նա խաղադաշտ դուրս եկավ Եվրոպայի Լիգայի եզրափակչի Օլիմպիկ Մարսելի դեմ խաղում՝ օգնելով Ատլետիկոյին հաղթել 3-0 հաշվով և նվաճել գավաթը։

2018 թվականի օգոստոսի 1-ին Վրսալկոն 1 տարվա վարձավճարով տեղափոխվեց Ինտեր Միլան։ Իր դեբյուտը նշեց օգոստոսի 26-ին՝ մեկնարկայն կազմում խաղադաշտ դուրս գալով Տորինոյի դեմ խաղում։ Դեկտեմբերի 29-ին նա գոլային փոխանցում տվեց Կեյտա Բալդեին Էմպոլիի դեմ խաղում՝ օգնելով իր թիմին հաղթել 1-0 հաշվով։ 2019 թվականի փետրվարին խորվաթը ծնկի վիրահատություն տարավ՝ բաց թողելով մրցաշրջանի շարունակությունը։ Ինտերի կազմում Վրսալկոն անցկացրեց 13 հանդիպում՝ դառնալով 2 գոլային փոխանցման հեղինակ։

2019-20 մրցաշրջանում Վրսալկոն վերադարձավ Ատլետիկո Մադրիդ։

## Միջազգային կարիերա
Խորվաթիայի ազգային հավաքական Վրսալկոն առաջին անգամ հրավիրվեց 2010 թվականի նոյեմբերի 2-ին՝ Մալթայի դեմ խաղի համար։ Իր դեբյուտը նշեց 2011 թվականի փետրվարի 9-ին՝ Չեխիայի դեմ ընկերական խաղում։ Վրսալկոն Խորվաթիայի կազմում մասնակցեց Եվրո 2012-ին, սակայն ոչ մի խաղում խաղադաշտ դուրս չեկավ։ Նա մասնակցեց նաև 2014 թվականի աշխարհի առաջնությանը՝ խաղալով ձախ պաշտպանի դիրքում։

2014 թվականի նոյեմբերի 12-ին՝ Արգենտինայի դեմ ընկերական խաղում Վրսալկոն խաղադաշտ դուրս եկավ ավագի թևկապով՝ դառնալով Խորվաթիայի հավաքականի պատմության ամենաերիտասարդ ավագներից մեկը՝ 22 տարեկան հասակում։ Խորվաթիայի ազգային հավաքականի կազմում Վրսալկոն մասնացկեց Եվրո 2016-ին՝ թիմի մեկնարկային կազմում խաղադաշտ դուրս գալով միայն հունիսի 21-ին՝ Իսպանիայի դեմ խաղում։

2018 թվականի հունիսի 4-ին Վրսալկոն ընդգրկվեց Խորվաթիայի՝ աշխարհի առաջնության համար վերջնական կազմում։ Նա թիմի մեկնարկային կազմում մասնակցեց առաջնության 7 հանդիպումներից 6-ին՝ գոլային փոխանցման հեղինակ դառնալով կիսաեզրափակչի Անգլիայի դեմ խաղում։ Խորվաթիան զբաղեցրեց 2-րդ հորիզոնականը՝ եզրափակչում 4-2 հաշվով պարտվելով Ֆրանսիային։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 16-ի դրությամբ*

### Միջազգային վիճակագրություն
*2019 թվականի օգոստոսի 16-ի դրությամբ*

## Նվաճումներ
### Ակումբային

; Դինամո Զագրեբ

* Խորվաթիայի առաջնություն․ 2009–10, 2010–11, 2011–12, 2012–13
* Խորվաթիայի գավաթ․ 2010–11, 2011–12
* Խորվաթիայի սուպերգավաթ․ 2010

**Ատլետիկո Մադրիդ**

* ՈՒԵՖԱ Եվրոպայի Լիգա․ 2017–18

### Միջազգային
**Խորվաթիա**

* ՖԻՖԱ աշխարհի առաջնություն․ երկրորդ տեղ․ 2018

### Անհատական
*Խորվաթիայի տարվա հույս․ 2010

## Ծանոթագրություններ

## Արտաքին հղումներ
* Վրսալկոյի պաշտոնական Տվիտերի էջը
* Վրսալկոն transfermarkt-ում
* Վրսալկոն soccerbase.com-ում
* Վրսալկոն WhoScored.com կայքում
* Վրսալկոն Ատլետիկո Մադրիդի պաշտոնական կայքում
* Վրսալկոն ՈՒԵՖԱ-ի պաշտոնական կայքում
* Վրսալկոն ՖԻՖԱ-ի պաշտոնական կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Դինամո Զագրեբի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լոկոմոտիվայի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլիմպիակոս Պիրեյոսի ֆուտբոլիստներ